Trevor Francis

Trevor John Francis (Plymouth, 1954ko apirilaren 19a - Marbella, 2023ko uztailaren 24a) ingeles futbolari eta entrenatzailea izan zen.

Talde ingeles, estatubatuar, italiar, eskoziar eta australiarretan jokatu zuen. 1970etik 1979ra Birmingham Cityn jokatu zuen, eta 1979an Nottingham Forestera eraman zuten milioi bat liberaren truke. Forestekin garaipenaren gola sartu zuen 1979ko Europako Kopan eta hurrengo urtekoa ere irabazi zuen.

Jokatu zuen beste talde aipagarri batzuk Manchester City, UC Sampdoria, Atalanta, Glasgow Rangers, Queens Park Rangers eta Sheffield Wednesday izan ziren.

Ingalaterrako futbol selekzio nazionalarekin 52 partida jokatu eta 12 gol sartu zituen. 1982ko Munduko Futbol Txapelketan parte hartu zuen.

Jokalari gisa erretiratu ondoren, Queens Park Rangers, Sheffield Wednesday, Birmingham City eta Crystal Palace taldeetako entrenatzailea izan zen.

Erreferentziak

Kanpo estekak 

Plymoutharrak
Ingalaterrako futbolariak
Ingalaterrako futbol entrenatzaileak
Birmingham City FCeko futbolariak
Nottingham Forest FCeko futbolariak
Manchester Cityko futbolariak
Rangers FCko futbolariak
Queens Park Rangers FCeko futbolariak
Sheffield Wednesday FCeko futbolariak
UC Sampdoriako futbolariak
Atalanta BCko futbolariak
Gaixotasun kardiobaskularrek hildakoak